open-index/open-wikipedia-markdown huggingface dataset:
כריס דאן

**כריסטופר מייקל "כריס" דאן** (באנגלית: **Kristofer Michael "Kris" Dunn**; נולד ב-18 במרץ 1994) הוא כדורסלן אמריקאי, המשחק בעמדת הרכז בלוס אנג׳לס קליפרס.

## קריירת תיכונים ומכללות
דאן נולד בעיר ניו לונדון שבקונטיקט, ולמד ב"תיכון ניו לונדון" המקומי. בעונת ה שלו רשם ממוצעים של 26.5 נקודות, 10.0 ריבאונדים, 5.0 אסיסטים ו-5.0 חטיפות למשחק והוביל את קבוצתו למאזן ניצחונות מושלם 0–27 ולאליפות ליגת התיכונים השנייה של קונטיקט. בעונתו האחרונה בתיכון, 2011/2012, זומן דאן להשתתף במשחק מקדונלד'ס אול-אמריקן בו קלע 4 נקודות, וסחב את ניו לונדון עד שלב חצי גמר ליגת התיכונים הבכירה של המדינה, בו הפסידו. בסיום העונה נבחר דאן לשחקן התיכונים המצטיין בקונטיקט, ושובץ במקום ה-24 בדירוג שחקני התיכון המצטיינים בארצות הברית.

בסיום לימודיו התיכוניים בחר דאן ללמוד בפרובידנס קולג'. בעונת ה שלו קלע דאן 5.7 נקודות למשחק בלבד, ובתחילת עונתו השנייה, לאחר ארבעה משחקים, נפצע דאן בכתפו ונאלץ לעבור ניתוח שהשבית אותו ממשחק עד סיום העונה. דאן השתתף בפחות מ-30% ממשחקי קבוצתו באותה עונה, מה שזיכה אותו, על פי חוקי ה-NCAA, באפשרות להישאר עם קבוצתו שנה אחת נוספת מעבר ל-4 שנות הלימוד הבסיסיות. בעונת 2014/2015 חזר דאן מפציעתו בכושר שיא כשהעמיד ממוצעים של 15.6 נקודות, 5.5 ריבאונדים, 7.5 אסיסטים ו-2.7 חטיפות למשחק, וזכה בתוארי השחקן המצטיין ושחקן ההגנה המצטיין של מחוז ה-Big East. בעונתו הרביעית המשיך להציג יכולת טובה עם ממוצעים דומים, וזכה בשנית בתוארי שחקן העונה ושחקן ההגנה של המחוז.

בסיום עונתו הרביעית החליט דאן לוותר על המשך הלימודים בפרובידנס, ולהירשם כמועמד לבחירה בדראפט ה-NBA.

## קריירה ב-NBA
### מינסוטה טימברוולבס
דאן נבחר בבחירה החמישית של דראפט 2016, על ידי קבוצת מינסוטה טימברוולבס. בעונתו הראשונה ב-NBA שימש כמחליפו מהספסל של הרכז ריקי רוביו, והציג יכולת מאכזבת למדי כשקלע ממוצע של 3.8 נקודות למשחק בלבד, ב-37.7% קליעה מהשדה.

### שיקגו בולס
בסיום עונת הרוקי שלו נשלח דאן בטרייד לשיקגו בולס, יחד עם זאק לאבין ולאורי מארקנן, בתמורה לג'ימי באטלר וג'סטין פטון. בעונתו השנייה ב-NBA הציג שיפור ניכר ורשם ממוצעים של 13.4 נקודות, 6.0 אסיסטים ו-2.0 חטיפות למשחק, כרכז הפותח של שיקגו. בפברואר 2020 נפצע בברכו הימנית, ונאלץ להחמיץ את כל המשך עונת .

### אטלנטה הוקס
לקראת עונת  חתם דאן על חוזה באטלנטה הוקס.

באוגוסט 2021 הועבר בטרייד לבוסטון סלטיקס, וכחודש לאחר מכן הועבר בטרייד נוסף לממפיס גריזליס. באוקטובר 2021 שוחרר מממפיס, בטרם שיחק במדיה.

### אגווה קליינטה קליפרס
ב-11 בינואר 2022 חתם באגווה קליינטה קליפרס מליגת הפיתוח.

### פורטלנד טרייל בלייזרס
ב-14 במרץ 2022 חתם דאן על חוזה לעשרה ימים בפורטלנד טרייל בלייזרס. ב-24 במרץ חתל לעשרה ימים נוספים. ב-4 באפריל חתם עד לסוף העונה.

### יוטה ג'אז
ב-22 בפברואר 2023 חתם לעשרה ימים ביוטה ג'אז. ב-4 במרץ חתם לעשרה ימים נוספים.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל, באתר DraftExpress.com

## הערות שוליים

קטגוריה:אמריקאים ילידי קונטיקט
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני פרובידנס קולג'
קטגוריה:כדורסלני מינסוטה טימברוולבס
קטגוריה:כדורסלני שיקגו בולס
קטגוריה:כדורסלני אטלנטה הוקס
קטגוריה:כדורסלני אגווה קליינטה קליפרס
קטגוריה:כדורסלני פורטלנד טרייל בלייזרס
קטגוריה:כדורסלני קפיטל סיטי גו-גו
קטגוריה:כדורסלני יוטה ג'אז
קטגוריה:בחירות דראפט של מינסוטה טימברוולבס
קטגוריה:קונטיקט: כדורסלנים
קטגוריה:אמריקאים שנולדו ב-1994
אורגיאה

**אורגיאה** (נפטרה בשנת 1275) הייתה חזנית בבית הכנסת של הנשים בעיר וורמס שבאשכנז (גרמניה של היום) בתקופת ימי הביניים. היא נחשבת לאחת הדמויות המתועדות הבודדות שפעלו כחזניות באירופה היהודית של אותה תקופה.

## פעילותה הדתית
המידע על אורגיאה מועט ונשען על מקורות משניים מאוחרים. על פי לודוויג לויזון, בספרו *נפשות הצדיקים* (1855), אורגיאה הייתה אישה משכילה ומסורה להנהגה רוחנית, שהובילה את נשות הקהילה בתפילה ובפיוטים. הדבר נבע, ככל הנראה, מהצורך של הנשים לשמוע ולהשתתף בתפילה, בזמן שהגברים התפללו בבית כנסת סמוך אך מרוחק מהן.

בספרו של מאיר קייזרלינג, *הנשים היהודיות במדע, בספרות ובאמנות* (1879), מתוארת אורגיאה כאישה ידועה באדיקותה ובמעמדה בקרב נשות קהילתה.

## מצבתה
מצבתה של אורגיאה נמצאת בבית הקברות היהודי בוורמס. בכתובת המצבה, שנכתבה בעברית מחורזת, היא מתוארת כ"משוררת לנשים", ומוזכר גם אביה – ר' אברהם, שהיה "ראש המשוררים". נוסח הכתובת:האבן הזאת הוקמה לראש הזאת הגברת:

מרת אורגיאה הבחורה החשובה הנבחרת,

בת החבר ר' אברהם ראש המשוררים תפלתו לתפארת,

בהוד קולו בעד עמו בנעימת עתרת,

והיא גם היא בקול זמרה לנשים משוררת,

בפיוטים ובהעתרת לה תהיה למשמרת,

ובששה באדר ביום א השלימה נפשה ובז' בו הייתה נקברת,

בעדן חנייתה לטובה תהי נזכרת.

## מקורות

# Meyer Kayserling, *Jewish Women in Science, Literature and Art*, Leipzig: F. A. Brockaus, 1879, עמ' 12.
# לודוויג לויזון, *נפשות צדיקים*, פרנקפורט, 1855, עמ' 85–86.

## קישורים חיצוניים

* דוד שפרבר, "הנשים המפללות לעצמן", עמודים 6–7.

## הערות שוליים

קטגוריה:חזנים גרמנים
קטגוריה:וורמס: אישים
קטגוריה:נפטרים ב-1275
קטגוריה:יהודי אשכנז במאה ה-13
קטגוריה:נשים במאה ה-13
קטגוריה:נשים יהודיות
אנדראס גרליץ

**אנדראס גרליץ** (בגרמנית: **Andreas Görlitz**; נולד ב-31 בינואר 1982 בויילהיים שבגרמניה המערבית) הוא כדורגלן עבר גרמני, ששיחק בעמדת המגן הימני. לגרליץ שתי הופעות במדי נבחרת גרמניה.

## קריירת מועדונים
גרליץ החל את קריירת הבוגרים במינכן 1860 בשנת 2000, ושיחק בעיקר בקבוצת המילואים בעמדת הקשר. את הופעת הבכורה בקבוצה הבכירה ערך בפברואר 2002, בהפסד 2-1 לנירנברג במסגרת הבונדסליגה. בעונת 2003/04 הוסב גרליץ לעמדת המגן הימני, והחל לתפוס מקום קבוע בהרכב של מינכן 1860, ואת שערו הראשון בקבוצה הבקיע בניצחון 3-0 על איינטרכט פרנקפורט בפברואר 2004. עם זאת, בתום העונה נשר גרליץ עם מינכן 1860 אל הבונדסליגה השנייה. גרליץ לא נשאר במינכן 1860 לאחר הירידה, וחתם בשורות היריבה העירונית, באיירן מינכן. את עונת 2004/05 החל גרליץ היטב וזכה לשחק מספר משחקים בהרכב, אך נפצע בצורה חמורה במשחק ליגת האלופות מול יובנטוס בשלב הבתים, והחמיץ את שארית העונה וגם את עונת 2005/06. בתקופה זו, זכתה באיירן מינכן בשני דאבלים תחת המאמן פליקס מגאת. בעונת 2006/07 חזר גרליץ לשחק, וערך 11 הופעות ליגה במדי באיירן מינכן, אך היה שותף לעונה מאכזבת בה הקבוצה סיימה במקום הרביעי ולא העפילה לליגת האלופות. 

בקיץ 2007 הושאל גרליץ לקרלסרוהה, העולה החדשה לבונדסליגה, למשך עונה אחת. בעונת 2007/08 גרליץ וקרלסרוהה סיימו עונה טובה מהמצופה, במקום ה-11 בבונדסליגה, הרחק ממאבקי התחתית. בתום העונה, הושאל גרליץ לקרלסרוהה לעונה נוספת. בעונה זו, גרליץ נפצע שוב וכמות הופעותיו פחתה, וקרלסרוהה נשרה אל הבונדסליגה השנייה. בתום עונה זו חזר גרליץ לבאיירן מינכן, לשנה האחרונה שנשארה לו בחוזה. בעונה זו, 2009/10, שיחק גרליץ בעיקר בקבוצת המילואים, אך הוקפץ לסגל הקבוצה לגמר ליגת האלופות 2010, בו הפסידה באיירן מינכן 2-0 לאינטר מילאנו. גרליץ לא שותף בגמר זה. באיירן מינכן זכתה באותה עונה בדאבל נוסף, לו גרליץ היה שותף.

בתום עונת 2009/10, שוחרר גרליץ מבאיירן מינכן עם תום חוזהו, וחתם באינגולשטאדט 04 מהבונדסליגה השנייה. גרליץ היה שחקן הרכב בשתי עונותיו הראשונות בקבוצה, שסיימה בהן בחלק התחתון של הטבלה, אך רחוק ממאבקי התחתית. בעונה השלישית, 2012/13, גרליץ מיעט לשחק, ובתום עונה זו שוחרר מאינגולשטאדט וחתם בשנת 2014 בסן חוזה ארת'קווייקס מליגת ה-MLS, שם ערך שלוש הופעות בלבד בגין פציעה, ובסוף עונת 2014 שוחרר מהמועדון. מעט לאחר שחרורו פרש גרליץ מכדורגל.

## קריירה בינלאומית
גרליץ ערך תשע הופעות במדי נבחרת גרמניה בכדורגל עד גיל 21, ובספטמבר 2004 ערך את הופעת הבכורה במדי נבחרת גרמניה הבוגרת, במשחק ידידות מול נבחרת ברזיל, שהסתיים בתיקו 1-1. במשחק זה נכנס גרליץ כמחליף בדקה ה-85. כעבור חודש, גרליץ בישל שער לתומאס ברדריץ' במשחק מול נבחרת איראן, שהסתיים בתוצאה 2-0 לגרמניה. זו הייתה הופעתו השנייה והאחרונה של גרליץ במדים הלאומיים.

## חיים אישיים
נוסף על היותו כדורגלן, גרליץ הוא גם מוזיקאי, המשמש גיטריסט וסולן בלהקת הרוק הגרמנית Room 77, בה היה חבר גם אחיו מרקוס. בשנת 2009 הוציאה הלהקה אלבום בכורה.

## תארים
עם באיירן מינכן:
* אליפות הבונדסליגה (3): 2004/05, 2005/06, 2009/10
* הגביע הגרמני (3): 2004/05, 2005/06, 2009/10

## קישורים חיצוניים

קטגוריה:מגני כדורגל גרמנים
קטגוריה:כדורגלני מינכן 1860
קטגוריה:כדורגלני באיירן מינכן
קטגוריה:כדורגלני קרלסרוהה
קטגוריה:כדורגלני אינגולשטאדט 04
קטגוריה:כדורגלני סן חוזה ארת'קווייקס
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:מוזיקאים גרמנים
קטגוריה:גרמנים שנולדו ב-1982
Match Grade (תחמושת)

[ממוזער|250px|תחמושת Match Grade ב[קליבר 7.5x55 מ"מ שווייץ מדגם GP-11.]]
[ממוזער|250px|לתחמושת שבה משתמשים יש השפעה רבה על הדיוק של ה[רמינגטון M24. מעבר מתחמושת רגילה לתחמושת Match Grade מגדיל את הדיוק פי 2, מדקת קשת אחת לחצי דקת קשת.]]
**תחמושת Match Grade** היא תחמושת כדורי רובה שמיוצרים באיכות גבוהה במיוחד על מנת להשיג דיוק מרבי ונועדו לשימושים של קליעה, קליעה אולימפית וצליפה. זוהי תחמושת צליפה ייעודית. תחמושת זו איכותית באופן ניכר מהתחמושת הרגילה ושימוש בה מגדיל את דיוק הירי, שנמדד בפיזור זוויתי מקסימלי בדקות קשת (MOA): ככל שהפיזור (וערך ה-MOA) קטן יותר כך הירי מדויק יותר. רובי צלפים צבאיים מודרניים רבים מקבצים ב-1 דקת קשת עם תחמושת רגילה וכ-0.5 דקת קשת עם תחמושת Match Grade.

מקור השם "Match Grade" נובע מייעודה המקורי: תחמושת לתחרויות קליעה (באנגלית תחרות כזאת נקראת Match) ברובי קליעה אולימפיים. רובים אלה מדויקים ביותר ויכולים לקבץ בדיוק של 0.3 דקת קשת (כלומר: במרחק 100 מטר הפיזור המקסימלי יהיה 8.73 מ"מ) ולשם כך צריכים תחמושת איכותית במיוחד, מיוצרת בקפידה ובעלת גימור מושלם, שתתאים לרובה. כתוצאה מכך, תחמושת ה-Match Grade קשה הרבה יותר לייצור המוני בפס ייצור והיא יקרה באופן ניכר מתחמושת צבאית רגילה. בעשורים האחרונים, עם התפתחות תחום הצליפה הצבאית והשתכללות רובי הצלפים והגדלת דיוקם, לעיתים עד לרמות של רובי קליעה אולימפיים, החל שימוש בתחמושת Match Grade גם בקרב כוחות מיוחדים, יחידות קומנדו ויחידות השתלטות ולוחמה בטרור. כמו כן, חברות נשק החלו בפיתוח וייצור של תחמושת ברמת ביניים בין התחמושת הרגילה לתחמושת ה-Match Grade שאמורה לספק דיוק משופר ביחס לתחמושת הרגילה אך במחיר סביר יותר ובכמויות גדולות יותר. דוגמה ל"תחמושת ביניים" כזאת היא ה-M118LR בקליבר 7.62x51 מ"מ נאט"ו.

;דוגמאות:
* רובה הצלפים רמינגטון M24 מקבץ ב-1.0 דקת קשת ומטה עם תחמושת M118 רגילה, ב-0.6–0.5 דקת קשת עם תחמושת M118LR ומתחת ל-0.5 דקת קשת עם תחמושת Match Grade.
* רובה הצלפים הכבד בארט M82A1 מקבץ ב-3.0–1.5 דקת קשת עם תחמושת 12.7x99 מ"מ נאט"ו רגילה (שמיועדת במקור למקלע כבד M2 בראונינג) ובדיוק של 1.0 דקת קשת עם תחמושת Match Grade.
* רובה הצלפים בארט MRAD מקבץ ב-1.0 דקת קשת ומטה עם תחמושת 0.338 רגילה, ו-0.5 דקת קשת עם תחמושת 0.338 ברמת Match Grade.
* רובה הצלפים Patriot Arms Genesis מקבץ ב-1.0 דקת קשת ומטה עם תחמושת M118 רגילה, וב-0.25 דקת קשת עם תחמושת Match Grade.
* רובה הצלפים טנגו 51 מקבץ ב-0.25 דקת קשת ומטה עם תחמושת Match Grade, דיוק ברמה של רובה קליעה אולימפי.

קטגוריה:תחמושת
קטגוריה:תחמושת לנשק קל
מיסטר צ'יפס

**מיסטר צ'יפס** היא קומדיית מצבים ישראלית, אשר משודרת בערוץ ניקלודיאון ישראל למנויי yes בלבד. בסדרה מככבים דר זוזובסקי, אורטל בן שושן וחיים ברבי.

## עלילה
העלילה מתרחשת בארבעה מישורים:
***המישור הראשון**: העלילה המרכזית. אנה, שלומית וידין - שלושה עובדים שעושים הרבה שטויות.
***המישור השני**: עלילתם של נדב ויותם, הטבחים של המקום.
***המישור השלישי**: עלילתו של יאיא, עובד הטייק אווי שבכל פעם פוגש בן אדם שעובד עליו שהוא מפורסם.
***המישור הרביעי**: עלילתו של גיורא המאבטח, עושה חידונים לאנשים ומחלק "חינמים" בשפע.

## דמויות
***אנה** (דר זוזובסקי) - מנהלת המשמרת, עושה הכל כדי לבדוק את עובדיה. חייכנית ושמחה, שאננית.
***שלומית** (אורטל בן שושן) - עובדת, "המתחכמת" מבין השלושה ועושה הכל בשביל להכשיל את אנה במטרתה. חובבת קריאה.
***ידין** (חיים ברבי) - עובד. התמים, הנאיבי והטיפש מבין השלושה. מצטייר כחתיך ומבוקש בפרק השלישי.
***יותם סמולנסקי** (ליאור פאוקר) - טבח, אוהב לצפות בריאליטי והחכם מבין השניים.
***נדב ירושלמי** (דרור טייכנר) - טבח, ממציא מנת ה"שניצל גלידה", עצלן וכל הזמן חושב על עושר, פרסום וכסף.
***יאיר "יאיא" יעקב** (יוגב יפת) - עובד הטייק אווי, משתכנע בקלות, הוזה הזיות קשות לפעמים, חולה בתסמונת הדמיונית "תסביך סינדרלה".
***גיורא ק.** (אילן קובץ') - המאבטח, טיפש וחושב שכל דבר הוא "חשוד".
***"הלקוח"** (מורן קל) - הלקוח שמגיע בכל פעם אל יאיא.
בסדרה התארחו גם הצמד "עופר ומאור" (עופר בן שבת ומאור הרוש)
## קישורים חיצוניים
* 
* 

קטגוריה:סדרות קומיות ישראליות לילדים
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2016
קטגוריה:ניקלודיאון: תוכניות וסדרות
קטגוריה:yes הטלוויזיה בלוויין: תוכניות וסדרות
ג'וזף מוסקט

**ג'וזף מוסקט** (**Joseph Muscat**; נולד ב-22 בינואר 1974) הוא פוליטיקאי מלטזי שכיהן כמנהיג מפלגת העבודה המלטזית מאז יוני 2008 ועד ינואר 2020 וכראש ממשלת מלטה מאז 11 במרץ 2013 ועד התפטרותו בינואר 2020.

## חייו
מוסקט נולד במלטה כבן יחיד. הוא בעל תואר ראשון במדיניות ציבורית ותואר שני בלימודים אירופים מאוניברסיטת מלטה ובעל תואר דוקטור במחקר בניהול מאוניברסיטת בריסטול (2007). מבחינה כלכלית, מוסקט תומך בליברליזם כלכלי וחברתי.

בשנים 1992–1997 שימש כעיתונאי בתחנת רדיו במלטה. עבד גם כמנהל מודיעין עסקי וכיועץ השקעות.

מוסקט החל בפעילות פוליטית בגיל צעיר כחבר באגף הנוער של מפלגת הלייבור. בגיל 21 כבר נבחר להנהגת המפלגה ושימש בה בתפקידים מנהליים רבים. למרות ההתנגדות המפלגתית ושלו באופן אישי לחברות מלטה באיחוד האירופי, נבחר  מוסקט כחבר הפרלמנט האירופי בשנת 2004 וכיהן בו עד 2008. הוא פעל בפרלמנט כחלק ממפלגת הסוציאליסטים האירופאים וכיהן בתפקיד סגן נשיא הוועדה לענייני כלכלה וממון. היה גם אחראי ושותף במשלחות דיפלומטיות לבלארוס, ארמניה, אזרבייג'ן וגאורגיה. מוסקט תמך בהקטנת המס על טלוויזיה לוויינית, זכות הלקוחות לצפות באירועי ספורט בחינם, ומספר נושאים הקשורים להגנת הסביבה.

בשנת 2008 התפטר ממקומו בפרלמנט האירופי בשביל להתמודד להנהגת מפלגת הלייבור. בסופו של דבר, הוא אכן נבחר לתפקיד. שימש כמנהיג האופוזיציה בפרלמנט של מלטה מ-2008 ועד 2013.

בעקבות ניצחון מפלגת הלייבור בבחירות הכלליות במלטה ב-2013 היה מוסקט לראש הממשלה ה-13 של המדינה.

באוקטובר 2013 ביקר מוסקט בישראל - ביקור ראשון של ראש ממשלת מלטה בארץ.

ב-29 בנובמבר 2019 הודיע על כוונתו להתפטר מראשות הממשלה בעקבות משבר פוליטי הקשור עם רצח דפני קרואנה גליציה. בינואר 2020 התפטר מראשות הממשלה.

מוסקט הוא קתולי. הוא נשוי, ואב לתאומות.

## קישורים חיצוניים

* ג'וזף מוסקט, באתר ראש ממשלת מלטה
* ג'וזף מוסקט, באתר הפרלמנט האירופי
* כתבה וסרטון וידאו על כניסת מוסקט לתפקיד ראש הממשלה, באתר Times of Malta

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ראשי ממשלת מלטה
קטגוריה:חברי הפרלמנט האירופי מטעם מלטה
קטגוריה:בוגרי אוניברסיטת בריסטול
קטגוריה:מלטזים שנולדו במאה ה-20
קטגוריה:ילידי 1974
צבים רכים (על-משפחה)

[ממוזער|[צב אף-חזיר]]
**צבים רכים** (שם מדעי: Trionychia) הם על-משפחה בסדרת הצבים ומותאמים לחיים במים. הם בעלי שריון רך ונפוצים ברחבי הנהרות והאגמים הממוזגים ברחבי העולם. חלק מהמינים גדולים ביותר ומגיעים לאורך 200 ס"מ כמו צב רך אסייתי ענק. השריון הרך עוזר להם לנוע יותר מהר במים ולהגיע לעומק רב יותר. הם אוכלי כל הניזונים מיצורים קטנים ומצמחיה מימית.

בעבר השתייכו לעל-משפחה זו גם בני קבוצת הקינוסטרנויים, שגם להם שריונות רכים וגוף שטוח, אך נראה שאין קשר משפחתי ביניהם והשריון המוארך והרך התפתח בזמנים שונים לקבוצות שונות.

## מיון
בעל-משפחה זו 2 משפחות: קרטוכליים, הכוללת סוג ומין אחד וצבים רכים הכוללת 13 סוגים ו-31 מינים.
*על-משפחה **צבים רכים** (Trionychia)
**משפחת קרטוכליים (Carettochelyidae)
****סוג ומין יחיד צב אף-חזיר (*Carettochelys insculpta*)
**משפחה צבים רכים (Trionychidae)
***תת-משפחת Cyclanorbinae
****סוג *Cyclanorbis*
****סוג *Cycloderma*
****סוג *Lissemys*
***תת-משפחת Trionychinae
****סוג ומין יחיד צב רך אסייתי (*Amyda cartilaginea*)
****סוג צב רך אמריקני (*Apalone*)
****סוג צב רך קטן-ראש (*Chitra*)
****סוג ומין יחיד *Dogania subplana*
****סוג *Nilssonia*
****סוג ומין יחיד *Palea steindachneri*
****סוג צב רך כהה ענק (*Pelochelys*)
****סוג *Pelodiscus* - בו המין צב רך סיני
****סוג צב רך ענק (*Rafetus*)
****סוג ומין יחיד צב רך מצוי (*Trionyx triunguis*)

## קישורים חיצוניים

קטגוריה:צבים חבויי-צוואר
נטויי-צוואר

ממוזער|Hydromedusa tectifera.
**נטויי-צוואר** (שם מדעי: Chelidae) הם משפחת צבים בעלי צוואר מוארך וחיים בביצות ובאגמים של האזורים הטרופיים - בעיקר באמריקה הדרומית וכן באוסטרליה, גינאה החדשה ובכמה איים באינדונזיה. משפחה זו היא אחת משלוש המשפחות בתת-סדרת צבים מצדדי-צוואר (Pleurodira), השונים משאר הצבים בכך שאינם יכולים להתכנס במלואם לשריון.

חברי הקבוצה הם צבי מים בגדלים שונים וכדי להתקפל לתוך השריון השטוח יחסית שלהם, הם נאלצים לסובב את צווארם אחורה. כולם מותאמים לחיים במים והם בעלי כפות גדולות עם קרומי שחייה ויכולת לעצור את הנשימה לפרקי זמן ממושכים. חלקם מתמחים גדולים בהסוואה והם מאורבים לטרף מימי כמו חסילונים, חרקי מים, ראשנים או דגים. אחרים ניזונים מצמחים, מרכיכות או מפירות.

גודל המינים במשפחה נע מאורך 15 ס"מ אצל המין צב נהר מקוורי (*Emydura macquarrii*) ועד ל-45 ס"מ אצל המטמטא (*Chelus fimbriata*) ואצל המין אלסיה אלבגולה (*Elseya albagula*).

## מיון
במשפחה 3 תת-משפחות, 20 סוגים ו-60 מינים:
*משפחת **נטויי-צוואר** (Chelidae)
**תת-משפחת Chelodininae
***סוג *Birlimarr* - נכחד
***סוג צב נטוי-צוואר (*Chelodina*) - בו צב ארוך-צוואר מזרחי
***סוג *Elseya*
***סוג *Emydura*
***סוג ומין יחיד צב נהר המרי (*Elusor macrurus*)
***סוג *Flaviemys*
***סוג *Myuchelys*
***סוג ומין יחיד *Pseudemydura umbrina*
***סוג ומין יחיד *Rheodytes leukops*
**תת-משפחת Chelinae
***סוג ומין יחיד מטמטא (*Chelus fimbriata*)
***סוג *Acanthochelys*
***סוג *Mesoclemmys*
***סוג *Phrynops*
***סוג ומין יחיד *Platemys platycephala*
***סוג ומין יחיד *Rhinemys rufipes*
***סוג *Bonapartemys* - נכחד
***סוג ומין יחיד *Lomalatachelys neuquina* - נכחד
***סוג *Prochelidella* - נכחד
***סוג *Palaeophrynops* - נכחד
***סוג *Parahydraspis* - נכחד
***סוג *Linderochelys* - נכחד
**תת-משפחת Hydromedusinae
***סוג צב הלוטרה (*Hydromedusa*)
***סוג *Yaminuechelys* - נכחד

## גלריה

קובץ:Rotbauchspitzkopfschildkroete-07.jpg|אמדורה סובגלובוסה
קובץ:Eastern Long-neck-Turtle-with-algae,-Vic,-3.1.2008.jpg|צב ארוך צוואר מזרחי
קובץ:Twist-neck Turtle (Platemys platycephala) (10358928446).jpg
קובץ:Myuchelys novaeguineae.jpg


## קישורים חיצוניים

*
קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
דוד בן זכאי

רב **דוד בן זכאי ריש גלותא** (או **דוד נשיאה**), היה מצאצאי בוסתנאי בן חנינאי לבית דוד, כיהן בבגדאד כראש הגולה בשנים ד'תר"ע-ד'ת"ש.

## תולדותיו ומשפחתו
רב דוד נולד בארץ קצר לאביו זכאי שהתייחס למשפחת ריש גלותא עד לזרובבל בן שאלתיאל, היה לרב דוד אח בשם יאשיהו (מצאצאיו נמנה דוד בן דניאל) ובן בשם יהודה.

### המחלוקת עם רב סעדיה

רב דוד בן זכאי חלק על רב סעדיה בריב שהחל כשבאו שני אחים לדון בפני רב דוד בדיני ירושת אביהם, רב דוד רצה לשתף את רב סעדיה בפסיקת הדין אלא שרב סעדיה סבר אחרת מסברת רב דוד, ונמנע מלחתום - עם סרבתו שלח את הדיון לפני לרב כהן צדק גאון שאכן חתם על פסק הדין כסברת רב דוד.

רב דוד לא הסתפק ועדיין רצה שרב סעדיה יכניע לבקשתו ויחתום, ושלח אליו את בנו יהודה להזהיר את רב סעדיה להענות לבקשת אביו. הפעם ספג מכות מתלמידי רב סעדיה אז החליט רב דוד להוריד את רב סעדיה מגאונותו, וכן עשה ומנה במקומו את רב יוסף בן רב יעקב.

בסופו של דבר, רב סעדיה ברח ואולי אף הושב בכלא. לאחר שבע השנים הצליחו בני הדור לפשר את הרגשים מה שגרם להתפייסות רבת משמעות.

### המחלוקת עם חכמי פומבדיתא
לאחר פטירת גאון פומבדיתא, רב יהודה בר מר שמואל בשנת 917, מינו חכמי הישיבה את רב מבשר. רב מבשר לא קיבל את מרותו של בן זכאי, אשר כתגובה לכך מינה את רב כהן צדק בן יוסף. המחלוקת נמשכה כחמש שנים, ולבסוף הושגה פשרה ששני החכמים יכהנו במקביל.

## תלמידיו וצאצאיו
רב דוד סמך לרבנות את תלמידו יום טוב הכהן בן יעקב, בין צאצאיו נמנה רב חזקיה ריש גלותא שנהרג, וכן רב שר שלום גאון.

## הערות שוליים

קטגוריה:ראשי הגולה
קטגוריה:בית דוד
קטגוריה:יהודי בבל במאה ה-9
קטגוריה:יהודי בבל במאה ה-10
פודוקנמיים

[ממוזער|[סטופנדמיס]]
**פודוקנמיים** או **צבים גדולי-ראש** (שם מדעי: Podocnemididae) הם משפחת צבים קטנה ואחת משלוש המשפחות של תת-סדרת צבים מצדדי-צוואר (Pleurodira). הם חיים בטבע במדגסקר ובאמריקה הדרומית. צבים אלה אינם יכולים להכניס את ראשם לשריונם, אך יכולים להשפיל את העורף בצמוד לחלק העליון של השריון. צווארם קצר יותר משל בני המשפחות הקרובות אליהם פלומדוזיים ונטויי-צוואר. השריון השטוח והעגלגל עוזר להם לשחות ביעילות.

הם שחיינים טובים שיכולים להגיע לאורך 1 מ' ולמשקל של 90 ק"ג אצל צב אראו והוא המין הגדול בבני תת-סדרה זו. בעבר היה מין אפילו יותר גדול - הסטופנדמיס (Stupendemys), צב המים המתוקים הגדול ביותר בעולם, שאורך השריון שלו הגיע ל-3.3 מ'. צבים אלו מותאמים לחיים מתחת למים וניזונים בעיקר מצמחייה מימית ואצות.

## מיון
*משפחת פודוקנמיים (Podocnemididae)
**סוג ומין יחיד צב ראשתן מדגסקרי (Erymnochelys madagascariensis)
**סוג ומין יחיד צב ראשתני אמזוני (Peltocephalus dumerilianus)
**סוג פודוקנמיס (Podocnemis)
***מין Podocnemis erythrocephala
***מין צב אראו (Podocnemis expansa)
***מין Podocnemis lewyana
***מין Podocnemis sextuberculata
***מין פודוקנמיס צהוב-נקודות (Podocnemis unifilis)
***מין Podocnemis vogli
***מין Podocnemis bassleri - נכחד
***מין Podocnemis medemi - נכחד
***מין Podocnemis pritchardi - נכחד

**סוגים נכחדים מהמשפחה**:

## קישורים חיצוניים

*
קטגוריה:בעלי חיים שתוארו ב-1868
קטגוריה:טקסונים שתוארו בידי אדוארד דרינקר קופ
פלומדוזיים

**פלומדוזיים** (שם מדעי: Pelomedusidae) הם משפחת צבים קטנה מתת-סדרת צבים מצדדי-צוואר (Pleurodira), החיים באפריקה שמדרום לסהרה, כשהמין צב קסדה אפריקני (*Pelomedusa subrufa*) מצוי כנראה בתימן.
## מאפיינים
צבים אלה בעלי שריון שטוח, ראש ועיניים גדולות וצוואר מוארך אותו הם אינם יכולים לכנס לתוך השריון, רק לקפל את הצוואר הצידה בצמוד לשריון.

צבים אלה חיים בנהרות חמימים, ביצות ובאזורים בוציים נוספים וחלקם גם קוברים את עצמם בבוץ בעונה היבשה. הם אוכלי בשר, בעיקר של חסרי חוליות כמו תולעים וחלזונות.

## מיון
במשפחה שני סוגים ו-21 מינים וכן מין נוסף שנכחד:
*משפחת פלומדוזיים (Pelomedusidae)
**סוג ומין יחיד צב קסדה אפריקני (*Pelomedusa subrufa*)
*סוג צב בוץ אפריקני (*Pelusios*)
***מין *Pelusios adansonii*
***מין *Pelusios bechuanicus*
***מין *Pelusios broadleyi*
***מין *Pelusios carinatus*
***מין *Pelusios castaneus*
***מין *Pelusios castanoides*
***מין *Pelusios chapini*
***מין *Pelusios cupulatta*
***מין *Pelusios gabonensis)*
***מין *Pelusios marani*
***מין *Pelusios nanus*
***מין *Pelusios niger*
***מין *Pelusios rhodesianus*
***מין *Pelusios seychellensis*
***מין *Pelusios sinuatus*
***מין *Pelusios subniger*
***מין *Pelusios upembae*
***מין *Pelusios williamsi*
**סוג ומין יחיד *Posadachelys cerropueblensis* - נכחד

## קישורים חיצוניים

קטגוריה:בעלי חיים שתוארו ב-1868
קטגוריה:טקסונים שתוארו בידי אדוארד דרינקר קופ
קטגוריה:צבים מצדדי-צוואר
יאקוב פולטל

**יאקוב פולטל** (בגרמנית: **Jakob Pöltl**; נולד ב-15 באוקטובר 1995) הוא כדורסלן אוסטרי המשחק בעמדת הסנטר בטורונטו ראפטורס.

## נעורים ומכללות
פולטל נולד בווינה שבאוסטריה לזוג הורים ששיחקו בנבחרות הכדורעף של אוסטריה. בשנת 2013 שיחק במדי נבחרת אוסטריה הצעירה בטורניר אליפות אירופה בכדורסל עד גיל 18 שהתקיים במקדוניה. לאורך הטורניר העמיד פולטל ממוצעים של 15.4 נקודות, 12.3 ריבאונדים ו-2.6 חסימות למשחק, ונבחר בסיומה לחמישייה השנייה של הטורניר על אף יכולת רעה של נבחרתו שסיימה במקום ה-20 (מתוך 22 נבחרות). עוזר המאמן של קבוצת אוניברסיטת יוטה, אנדי היל, נכח בטורניר והחל לעקוב אחר פולטל שהתלבט לגבי מעבר לליגת המכללות של ארצות הברית.

בעונת 2013/2014 החל לשחק כדורסל מקצועי במדי קבוצת טרייסקירקן ליונס מליגת העל האוסטרית. קבוצתו סיימה את העונה במקום התשיעי בליגה (מתוך 11 קבוצות), למרות יכולת טובה של פולטל שרשם ממוצעים של 12.7 נקודות ו-7.7 ריבאונדים למשחק.

בשנת 2014 עבר פולטל לארצות הברית כדי ללמוד ולשחק באוניברסיטת יוטה. הסיבה העיקרית לבחירתו ביוטה הייתה הקשר שיצר עם צוות האימון של הקבוצה; המאמן הראשי לארי קריסקוויאק היה אחד משני מאמני מכללות בלבד שהגיעו לווינה על מנת להיפגש עם פולטל באופן אישי, ואף עשה זאת פעמיים. פולטל מילא את תפקיד הסנטר הפותח של הקבוצה כבר בעונת ה שלו, בה השיג ממוצעים של 9.1 נקודות, 6.8 ריבאונדים ו-1.9 חסימות למשחק. באותה עונה העפילה יוטה לשלב "16 הגדולות" ("Sweet Sixteen") של טורניר אליפות המכללות לראשונה מזה 10 שנים. בעונה הבאה שיפר את ממוצעיו ל-17.2 נקודות ו-9.1 ריבאונדים למשחק ונבחר לשחקן העונה של מחוז ה-Pac-12. ב-13 באפריל 2016 הודיע כי החליט לוותר על שנותיו הנותרות באוניברסיטה, וכי יעמיד עצמו לבחירה בדראפט ה-NBA 2016.

## קריירה ב-NBA
### טורונטו ראפטורס
פולטל נבחר על ידי קבוצת טורונטו ראפטורס בבחירה התשיעית של דראפט ה-NBA 2016, ובכך הפך לשחקן האוסטרי הראשון שנבחר בדראפט ה-NBA. ב-26 באוקטובר 2016, במשחק הבכורה שלו בליגה, הפך פולטל גם לאוסטרי הראשון שמשחק ב-NBA. לאחר עונת רוקי בינונית הראה פולטל שיפור ניכר בעונתו השנייה, ועזר לטורונטו לרשום את מאזן העונה הסדירה הטוב באזור המזרחי (59–23) לראשונה בתולדותיה.

### סן אנטוניו ספרס
לקראת עונת  נשלח בטרייד לסן אנטוניו ספרס, יחד עם דמאר דרוזן, בתמורה לקוואי לאונרד ודני גרין. בנובמבר 2020 חתם על הארכת חוזה בסן אנטוניו ל-3 עונות נוספות, עבור כ-27 מיליון דולר.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל השחקן, באתר DraftExpress.com

## הערות שוליים

קטגוריה:כדורסלנים אוסטרים
קטגוריה:כדורסלני אוניברסיטת יוטה
קטגוריה:בחירות דראפט של טורונטו ראפטורס
קטגוריה:כדורסלני ראפטורס 905
קטגוריה:כדורסלני טורונטו ראפטורס
קטגוריה:כדורסלני סן אנטוניו ספרס
קטגוריה:אוסטרים שנולדו ב-1995
צבים מצדדי-צוואר

**צבים מצדדי-צוואר** (שם מדעי: Pleurodira) היא תת-סדרה בסדרת הצבים החיים בביצות ונהרות טרופיים והם בעלי צוואר גדול שאיננו יכול להיכנס לשריון, אלא להיצמד אליו בעיקול כשהצוואר נותר בחוץ (מהצד; ומכאן שמם). הם מותאמים לחיים במים ובעלי שריון גדול ומעוגל, עיניים גדולות ולסת גדולה, אך מקור קטן ולעיתים בכלל לא.

צבים אלה התפתחו כבר בתקופת הקרטיקון והם כוללים 3 משפחות קיימות. משפחות אלה חיות בנהרות איטיים ורדודים או ביצות באמריקה הדרומית, אוסטרליה, גינאה החדשה ואיים באינדונזיה, מדגסקר ואפריקה שמדרום לסהרה. הגדול מבין צבים אלה הוא צב אראו (*Podocnemis expansa*), שאורכו עד 1 מטר ומשקלו עד 90 ק"ג.

## מיון
*תת-סדרת צבים מצדדי-צוואר (Pleurodira)
**משפחה פודוקנמיים (Podocnemididae)
**משפחה נטויי-צוואר (Chelidae)
**משפחה Dortokidae - נכחדה
**משפחה Eusarkiidae - נכחדה
**משפחה Propleuridae - נכחדה
**משפחה Bothremydidae - נכחדה
**משפחה פלומדוזיים (Pelomedusidae)

## קישורים חיצוניים

* 

*
קטגוריה:בעלי חיים שתוארו ב-1864
קטגוריה:טקסונים שתוארו בידי אדוארד דרינקר קופ
קטגוריה:צבים
קטגוריה:תת-סדרות בעלי חיים
צבי יעקב אופנהיים

הרב **צבי יעקב אופנהיים** (ה'תרי"ד, 1854 – כ"ז בשבט ה'תרפ"ו, 11 בפברואר 1926) היה רבה של קלם שבליטא, וממייסדי ישיבת טלז.

## ביוגרפיה
נולד בשנת 1854 בכפר הקטן יאקובסדורף (עכשיו יוקובאוואס , מחוז משנה קרטינגה, ליטא). עוד משחר ילדותו בלט בו כישרון יוצא דופן, ובגיל תשע כבר למד גמרא בעיון בכוחות עצמו. הוא היה יתום, וקרובי משפחתו שלחו אותו לטרישיק, שבה למד עם הרב המקומי, הרב לוי שפירא, בנו של הרב אריה לייב שפירא.

בהמשך עבר ללמוד אצל הרב יוסף רוזין, שהיה אז רבה הראשי של טלז. בעת שהיה הרב אופנהיים בטלז, עוד כשהיה בחור צעיר, היה ידוע כבר כתלמיד חכם גדול, הרב שמחה זיסל זיו מינה אותו לראש ישיבת המוסר. לאחר כמה שנים, חזר לטלז ולימד תלמוד לתלמידים בקבוצה שבה הוא עצמו למד פעם. בין 1881 ל-1882 כיהן כרב בציטוביאן.

בשנת 1883, הרב אליעזר גורדון ויתר על רבנות קלם ולאחר תקופה קצרה בסלבודקה, הפך לרב בטלז. באמצעות התערבותו של הרב גורדון, הרב אופנהיים התמנה לרב החדש של קלם בן עשרים ותשע.

הרב אופנהיים כיהן כרב בקלם במשך ארבעים ושלוש שנים עד לפטירתו ביום חמישי, כ"ז בשבט ה'תרפ"ו, בהיותו בן 72.

בתו נישאה לרב משה בנימין טומשוב.

## קישורים חיצוניים
* 'אופנהיים, ר' צבי־יעקב', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 25 (, תמונה 1223).

קטגוריה:רבנים ליטאים
קטגוריה:ראשי ישיבה ליטאים במזרח אירופה
קטגוריה:ראשי ישיבת טלז
קטגוריה:ילידי 1854
קטגוריה:ליטאים שנפטרו ב-1926
כיכר שמעון אגרנט

**כיכר השופט שמעון אגרנט** היא כיכר עירונית בקריית הלאום שבירושלים. הכיכר קרויה על שם השופט שמעון אגרנט, נשיא בית המשפט העליון לשעבר ויושב ראש ועדת אגרנט לחקירת מלחמת יום הכיפורים. הכיכר ממוקמת בכניסה הראשית לבניין בית המשפט העליון, על יד גן וואהל לוורדים. רחוב שערי משפט תוחם את הכיכר בצידה הדרומי. הכיכר נחנכה בתאריך 5 ביולי 2006 במעמד ראש עיריית ירושלים אורי לופוליאנסקי ונשיא בית המשפט העליון אהרן ברק. במרכז הכיכר ניצב עמוד אבן ועליו כדור, תחתיו רשומה כתובת בעברית, ערבית ואנגלית: 

## קישורים חיצוניים

ממוזער|250px|ימין|בניין בית המשפט העליון בחזית כיכר אגרנט

*
שמעון אגרנט
צבים חבויי-צוואר

**צבים חבויי-צוואר** או **מְכַנְּסֵי צַוָּאר** (שם מדעי: Cryptodira) היא תת-סדרה בסדרת הצבים ובה כל משפחות הצבים המודרניים, למעט שלוש משפחות מתת-סדרת צבים מצדדי-צוואר (Pleurodira). צבים אלה בעלי תקרת שריון גדולה אליה הם יכולים לכנס את ראשם ואיבריהם בקלות.

צבים אלה שמהווים את מיני הצבים המרובים ביותר, כוללים צבים יבשתיים, צבי ביצות וצבי ים למיניהם ונעים במגוון גדלים מ-95 גרם אצל צב כף מנומר עד ל-900 ק"ג אצל צב גילדי. הם חיים בכל היבשות לבד מאנטארקטיקה ובמגוון בתי גידול, מנהרות וביצות לחופי ימים ולאוקיינוסים ועד לאזור הארקטי ולמדבריות.

## מיון
*תת-סדרה צבים חבויי-צוואר (Cryptodira)
***משפחת צבים נשכניים (Chelydridae)
**על-משפחת צבי ים (Chelonioidea)
***משפחת צבים ימיים (Cheloniidae)
***משפחת צבי ים גילדיים (Dermochelyidae) – בה סוג ומין יחיד צב גילדי (Dermochelys coriacea)
**על-משפחת קינוסטרנויים (Kinosternoidea)
***משפחת צבים מבאישים (Kinosternidae)
***משפחת דרמטמיסיים (Dermatemydidae) – בה סוג ומין יחיד צב נהרות מרכז אמריקני (Dermatemys mawii)
**על-משפחת צבי יבשה (Testudinoidea)
***משפחת צבים יבשתיים (Testudinidae)
***משפחת צבי בריכה (Geoemydidae)
***משפחת צבים ראשתניים (Platysternidae) – בה סוג ומין יחיד צב ראשתני (Platysternon megacephalum)
***משפחת צבים ביצתיים (Emydidae)
**על-משפחת צבים רכים (Trionychia)
***משפחת צבים רכים (Trionychidae)
***משפחת קרטוכליים (Carettochelyidae) – בה סוג ומין יחיד צב אף-חזיר (Carettochelys insculpta)

## גלריה

קובץ:Chelonia mydas, atolón de Palmira.jpg|צב ים ירוק
קובץ:RAF-YYC (3838153560).jpg|צב גלאפגוס
קובץ:Common Snapping Turtle, female.jpg|צב נשכן מצוי
קובץ:Reqê sêlane.jpg|צב רך הפרת
קובץ:Trachemys scripta swim.JPG|צבגון הבריכה


## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1868
קטגוריה:טקסונים שתוארו בידי אדוארד דרינקר קופ
קטגוריה:צבים
קטגוריה:תת-סדרות בעלי חיים
רובוטים ואימפריה

**רובוטים ואימפריה** (באנגלית: **Robots and Empire**) הוא רומן מדע בדיוני פרי עטו של הסופר היהודי אמריקאי ממוצא רוסי, אייזק אסימוב. הספר מהווה את הספר הרביעי והאחרון בסדרת הרובוטים.

הספר מחבר בין סדרת הרובוטים של אסימוב לסדרת האימפריה וסדרת המוסד שלו. בכך, הוא נועד לגשר בין העולם בסדרת הרובוטים, בו בני אנוש מכונסים בחמישים ואחד כוכבים בלבד, והעולם מלא ברובוטים, אל העולם בסדרות האחרות בו הגזע האנושי השתלט על רחבי הגלקסיה, כדור הארץ הושמד ואין כמעט רובוטים.

## תקציר העלילה
איש כדור הארץ אלייג'ה ביילי מת לפני כמאתיים שנה. במהלך השנים האלו אנשי כדור הארץ חידשו את ההתיישבות בחלל, והקימו התנחלויות רבות על כוכבי לכת. המתנחלים מבדילים את עצמם במופגן מהחללאים, בני ההתיישבויות הישנות, וסוגדים לכדור הארץ.

דאג'י, צאצאו של אלייג'ה ביילי, מבקש מגלאדיה דלמאר, שהייתה חברתו של אלייג'ה, שתטוס איתו לסולאריה, כוכב מולדתה, שננטש וכל שנשאר בו זה רובוטים. ספינות סחר שנחתו על פני הכוכב הושמדו ודאג'י מקווה שעובדת היותה בת סולריה תמנע את השמדתם. גלאדיה מסכימה לטוס ולוקחת עמה את הרובוטים דאניל אוליבאו וג'יסקארד בעל הכוחות הטלפתיים.

במקביל, אמאדירו ושולייתו מאנדאמוס מתכננים להשמיד את כדור הארץ על ידי הפיכת פני השטח שלו לרדיואקטיביים. דאניל וג'יסקארד מגלים זאת ורוצים לעצור אותם, אך שוב ושוב מגלים שפעולותיהם מוגבלות על ידי החוק הראשון של הרובוטיקה:

"לא יפגע רובוט באדם לרעה ולא יאפשר במחדל שייפגע אדם".

על מנת להתגבר על החוק מנסה דאניל לנסח את חוק האפס של הרובוטיקה:

"לא יפגע רובוט באנושות לרעה ולא יאפשר במחדל שתפגע האנושות".

ואסיליה מגלה את כוחותיו הטלפתיים של ג'יסקארד, שנאלץ לשנות את זכרונותיה, כדי שתשכח זאת. לאחר מכן, ג'יסקארד ודאניל מאתרים את אמאדירו ומאנדאמוס על כדור הארץ. מאנדאמוס משכנע את ג'יסקארד שתהיה זאת טובת האנושות להשמיד את כדור הארץ, משום שכך בני האנוש "ינתקו את חבל הטבור" וישתלטו על הגלקסיה. ג'יסקארד מאמין לו, ומונע מדאניל לעצור אותו, אבל מושמד. במעשה זה, משום שהוא גזר את גורלם של בני כדור הארץ רבים למוות, ולא הצליח  לקבל לתוכו את חוק האפס בצורה מושלמת, מאחר שהאנושות היא דבר מופשט, ואילו בני אדם בודדים הם מוחשיים. לפני מותו הוא מעניק את יכולות הטלפתיה שלו לדאניל.

## דמויות
* **גלאדיה דלמאר** - חללאית מסולאריה שהיגרה לאורורה. 
* **ר' ג'יסקארד רייבנטלוב** - רובוט בעל יכולות טלפתיות השייך לגלאדיה.
* **ר' דאניל אוליבאו** - רובוט דמוי אדם השייך לגלאדיה.
* **דאג'י (דאניל ג'יסקארד) ביילי** - סוחר. מצאצאיו של אלייג'ה ביילי.
* **ואסיליה פאסטולף** - רובוטיקאית, יצרה בג'יסקארד את כוחותיו הטלפתיים.
***קלדן אמאדירו** - ראש המכון לרובוטיקה של אורורה וראש המתנגדים לכדור הארץ ועולמות המתנחלים.
***לוולאר מאנדאמוס** - שולייתו של אמאדירו, אבי התוכנית להשמדת כדור הארץ.

## קישורים חיצוניים
*
* 

קטגוריה:ספרי אייזק אסימוב
קטגוריה:ספרי 1985
קטגוריה:ספרי הוצאת כתר
תיאוקסנה מסירקוסאי

**תיאוקסנה** (ביוונית: **Θεόξενα**; נולדה לפני 317 לפנה"ס - נפטרה אחרי 289 לפנה"ס) הייתה נסיכה מצרית, ואשתו של אגתוקלס טיראן סירקוסאי.

## ביוגרפיה
למעשה, מוצאה של תיאוקסנה אינו מצוין במפורש באף מקור. יוסטינוס מציין כי היא באה ממצרים התלמיית, ועל בסיס הערתו זו, סוברים מרבית החוקרים שהיא הייתה בתה של ברניקי הראשונה, אם כי לא ברור אם היא נולדה מבעלה הראשון של ברניקי, המצביא המוקדוני פיליפוס, או שמא היא הייתה מבעלה השני תלמי הראשון מלך מצרים. כך או כך, תלמי התייחס אל ילדיו הן הביולוגיים והן המאומצים כנסיכים.

בתקופה הסוערת של מלחמות הדיאדוכים, החל תלמי להשיא את בניו ובנותיו לשליטים שונים במטרה לצבור השפעה. אחותה של תיאוקסנה, אנטיגונה, הושאה לפירוס הראשון מלך אפירוס. אחיה מגאס מונה למושל קירנה, ליסנדרה נישאה לאלכסנדר החמישי, מלך מוקדון וארסינואי נישאה לליסימכוס מלך תראקיה. 

תיאוקסנה עצמה, נישאה באזור שנת 300 לפנה"ס לאגתוקלס טיראן סירקוסאי. היא ילדה לו שני בנים, שאחד מהם היה בוודאות בן. לא ברור האם השני היה בן או בת. בשנת 289 לפנה"ס מת אגתוקלס. על פי יוסטינוס, כאשר אגתוקלס עמד למות, הוא חשש שאשתו וילדיו יקלעו למאבקי הירושה האכזריים שיפרצו לבטח, ועל כן הורה להם לחזור למצרים. עם זאת, תיאוקסנה נעמדה ליד מיטתו והצהירה שכאשתו היא מחויבת לחלוק עמו לא רק את עושרו ומזלו הטוב, אלא גם את צרותיו. היא סרבה לעזוב וביקשה להישאר עמו ברגעיו האחרונים, אולם הוא עמד על דעתו. לאחר מכן מתאר יוסטינוס באריכות את פרידת ילדיה של תיאוקסנה מאביהם, וכותב כי "הארמון כולו הדהד" מעוצמת הבכי שלהם.

גורלה של תיאוקסנה לאחר מכן לא ידוע. 

## קישורים חיצוניים
* תיאוקסנה באתר Ptolemic Dynasty 

## הערות שוליים
 
קטגוריה:נסיכות בעת העתיקה
קטגוריה:בית תלמי
אבי בל

**אברהם (אָבִי) בֵּל** הוא פרופסור בפקולטות למשפטים של אוניברסיטת בר-אילן ושל אוניברסיטת סן דייגו, עמית בכיר בפורום קהלת וחבר בוועד המנהל של ארגון NGO Monitor.

## ביוגרפיה
בל נולד באוסטרליה וגדל בארצות הברית. שירת בצה"ל כלוחם בחטיבת הצנחנים בסדיר ובמילואים בחטיבה 551.

בל בעל תואר ראשון ושני בהצטיינות במשפטים מאוניברסיטת שיקגו ותואר שלישי מאוניברסיטת הרווארד. הוא התמחה בבית המשפט העליון בלשכת השופט מישאל חשין ובמחלקת הבג"צים שבפרקליטות המדינה.

בשנת 2002 הצטרף לסגל הפקולטה למשפטים באוניברסיטת בר-אילן, ובשנים 2006–2009 הועסק במלגת אלון. תחומי המחקר שלו הם קניין ותאוריות של קניין, מיסוי מקרקעין, קניין רוחני, משפט בינלאומי פומבי, משפט ציבורי, הסכסוך הערבי-ישראלי וניתוח כלכלי של המשפט.

בל חוקר בתחום ניתוח כלכלי של המשפט, וכיהן כנשיא האגודה הישראלית למשפט וכלכלה, וכחבר במקבילתה בארצות הברית, American Law and Economics Association. מאמרים שכתב הוצגו בכנסים השנתיים של אגודות אלו וכן ב-International Society for New Institutional Economics, ופורסמו בכתבי עת משפטיים, בהם Yale Law Journal, Stanford Law Review ו-Columbia Law Review. בל כיהן כמנהל הפורום המשפטי העולמי במרכז ירושלים לעניינים ציבוריים.

כיהן כפרופסור אורח באוניברסיטת פורדהם ובאוניברסיטת קונטיקט.

במסגרת הבירור בתיק 2000, הופיע בל מטעם נתניהו בשימוע מול היועמ"ש.

## חיים אישיים
בל נשוי ומנהל אורח חיים דתי.

## קישורים חיצוניים

* דף הבית, באתר אוניברסיטת בר-אילן
* דף הבית, באתר אוניברסיטת סן דייגו
* 
* 
* 

## הערות שוליים

קטגוריה:ישראלים ילידי אוסטרליה
קטגוריה:בוגרי בית הספר למשפטים באוניברסיטת שיקגו
קטגוריה:בוגרי בית הספר למשפטים באוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת בר-אילן: משפטים
קטגוריה:סגל אוניברסיטת סן דייגו
קטגוריה:זוכי מלגת אלון
קטגוריה:חברי פורום קהלת
קטגוריה:ישראלים שנולדו במאה ה-20
מיאולניה

**מיאולניה** (שם מדעי: *Meiolania*) הוא סוג נכחד של זוחל דמוי-צב ממשפחת המיאולניים שחי החל מתקופת האוליגוקן עד הולוקן באוסטרליה ובאיים סביבה ונכחד לפני 3,000 לפנה"ס. הוא תואר ב-1886 בידי החוקר ריצ'רד אוון. משמעות שמו היא: "נודד קטן".

## מאפיינים
יצור מוזר זה ששייך למשפחה נכחדת השונה משאר הצבים, הזכיר במראהו אנקילוזאורוס או גליפטודון. הוא היה בעל ראש גדול עם שתי קרניים, שריון מגושם באורך 60 ס"מ, מאחוריו השתרך זנב גדול בעל חוליות טבעתיות קשיחות וקוצים לקראת קצה הזנב. אורכו הגיע עד לכ-2.5 מ' והוא היה הצב היבשתי הגדול ביותר לאחר המין הנכחד צב האטלס מאסיה. 

מיאולניה חי באוסטרליה, אי הלורד האו, קלדוניה החדשה והאי ונואטו. הוא נהיה צמחוני לגמרי והתנהל בצורה מגושמת. הפרטים שהתגלו בקלדוניה החדשה היו קטנים יותר מקרוביהם מאוסטרליה.

המאובנים האחרונים שלו התגלו לפני 3,000 שנה לפנה"ס. ככל הנראה הם נכחדו עקב ציד בידי שבטים קדומים של פולינזים שפלשו לאיים 300 שנה לפני ההכחדה.

## בתרבות
זוחל זה הופיע במשחק Jurassic World: Alive.

## קישורים חיצוניים

קטגוריה:בעלי חיים שתוארו ב-1886
קטגוריה:מיאולניים
קטגוריה:מגה-פאונה של הפלאוגן באוסטרליה
קטגוריה:מגה-פאונה של הנאוגן באוסטרליה
קטגוריה:מגה-פאונה של הפלייסטוקן באוסטרליה
קטגוריה:בעלי חיים שחיו באוליגוקן באוסטרליה
קטגוריה:בעלי חיים שנכחדו בהולוקן
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1886
צב נשכן מצוי

**צב נשכן מצוי** (שם מדעי: *Chelydra serpentina*) הוא מין גדול של צב ממשפחת צבים נשכניים.

## מאפיינים
הצב הנשכן הוא צב בעל מראה מאיים, המגיע לאורך 25–47 ס"מ ולמשקל של עד 40 ק"ג. הוא טורף מגושם המצוי לאורך ביצות ונהרות אמריקה הצפונית מנובה סקוטיה שבקנדה עד פלורידה במזרח ומערבה עד להרי הרוקי.

צב זה בעל שריון מגודל, בדרך כלל מכוסה בוץ, רגליים קצרות עם טפרים גדולים, צוואר קצר עם לסתות חזקות ביותר ועיניים ומקור גדולים ומרשימים. הזנב ארוך ובעל קוצים לאורכו. צבעו העיקרי צהוב בהיר עד ירוק והשריון חום עם טבעות שחורות.

הצב מסתתר בביצות ובריכות באזורי המחיה ובכמה אזורים הוא מסוגל להימצא במים מליחים ומחפש יצורים קטנים. הוא ניזון מחרקים ועוד חסרי חוליות, דו-חיים, דגים, זוחלים שונים (כולל נחשים וצבים אחרים), עופות מים ויונקים קטנים. הוא תוקף ממארב ומתקיף במהירות עם הלסתות החזקות שלו ובולע את טרפו או גוזר אותו לחתיכות, באמצעות הטפרים והמקור.

בשנותיהם הראשונות גם הצבים צריכים להיזהר מטורפים כמו שועלים, חורפנים, סמורים, בואשים, עורבים, עופות דורסים, אנפות (בעיקר המין אנפה כחולה גדולה), ראקונים, דגים גדולים, נחשים, וצפרדע שור אמריקאית (Lithoabtes catesbeianus).

כשהצבים מתבגרים יש להם הרבה פחות טורפים, אשר כוללים קויוטים, לוטרות נהר, דובים, אליגטור אמריקני וקרוב משפחתם – צב אליגטור מצוי (Macrochelys temminckii) הקטלני.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:צבים נשכניים
קטגוריה:מגה-פאונה של אמריקה הצפונית
קטגוריה:ארצות הברית: זוחלים
קטגוריה:בעלי חיים שתוארו ב-1758
מאגס מקירנה

**מאגַס** (ביוונית: **Μάγας**; ? - 250 לפנה"ס) היה אציל מוקדוני, בנו המאומץ של תלמי הראשון מלך מצרים. הוא מונה בידי תלמי למושל קירנאיקה (בלוב של ימינו), אולם הצליח להוביל את קירנאיקה לעצמאות משלטון מצרים.

## ביוגרפיה
מאגס היה בנו של המצביא המוקדוני פיליפוס אשר שרת בצבאו של אלכסנדר הגדול, ושל ברניקי הראשונה. היו לו שתי אחיות קטנות - אנטיגונה ותיאוקסנה. בשנת 318 לפנה"ס, מת אביו, ואמו ברניקי נסעה למצרים ביחד עם מאגס ואחיותיו כדי לשמש כבת לוויה לקרובת משפחתה אורידיקה בתו של אנטיפטרוס, שהייתה אשתו של תלמי הראשון. תלמי התאהב בברניקי ונשא אותה לאישה בשנת 316/317 לפנה"ס. היא הייתה אשתו הרביעית. תלמי אימץ את בניה של ברניקי, וכך הפך מאגס לנסיך מצרי.

ייתכן שהוא שימש ככהן של אפולו, שכן בכתובת בת התקופה נזכר כהן אפולו בשם "מאגס בן פיליפוס". בלחץ ברניקי, מינה תלמי את מאגס למושל העיר קירנה בשטחי לוב של ימינו. מאגס נכנס לתפקידו סביב שנת 300 לפנה"ס. ככל הנראה הוא זכה בתפקיד לא רק בשל מעמדו כבנו המאומץ של המלך, אלא גם כי הצליח לדכא מרידה שם. בשנת 283 לפנה"ס, מת אביו החורג, ואחיו הצעיר של מאגס, תלמי השני ("פילדלפוס") עלה לשלטון. תלמי ביצע "טיהורים" רצחניים במערכת הממשל המצרית, ואלו רק החריפו בשנת 277 לפנה"ס כאשר תלמי נישא לאחותו ארסינואה השנייה. מאגס חשש שתורו קרב ובא, ולפיכך פתח במרד נגד שלטון אחיו. בשנת 276 לפנה"ס, הצליח מאגס לבסוף להעניק עצמאות לכל אזור קירנאיקה, ולהכריז על עצמו כמלך קירנה. תלמי לא ויתר בקלות, והפעיל סוכנים ברחבי ממלכתו של מאגס. כה גדול היה פחדו של מאגס מפני מהפכה, עד שכאשר היה יוצא למסעות מלחמה הוא היה מפרק מהחומות את אמצעי ההגנה השונים, וסוגר על מנעול ובריח את כלי הנשק. כך שאם תתחולל מהפכה בהיעדרו יוכל לכבוש את השלטון חזרה במהירות.

כדי לחזק את שלטונו, נישא מאגס בשנת 275 לפנה"ס לאפאמה השנייה, בתו של אנטיוכוס הראשון מלך האימפריה הסלווקית. בשנת 274 לפנה"ס, מאגס ואנטיוכוס פלשו יחד למצרים משתי נקודות שונות. מטרות הפלישה לא ברורות, אולם ככל הנראה מאגס חלם להכתיר עצמו כמלך מצרים במקום אחיו. מגאס הגיע עד פאראיטויון, אלא שאז ככל הנראה בעידודם של סוכנים מצריים בקירנה, שבט המארמארידים פתח במרד, ומגאס נאלץ לסוב על עקביו כדי לדכא אותו. במקביל, גם אנטיוכוס נחל תבוסה מול הצבא המצרי.

למרות התבוסה, תלמי לא ביצע פלישה לממלכתו של מאגס. זאת מכיוון ששכירי החרב הגאלים בצבא המצרי התמרדו. הודות לכך, מגאס הצליח לשמר את עצמאותו ולא הסתבך בעוד מלחמות. אגאתרכידס טוען שהוא מלך חמישים שנה, ובשל העובדה שלא היו לו הרבה מלחמות, הוא התמכר כל כך לתענוגות עד שבסופו של דבר הוא נחנק מהשומן של עצמו ומחוסר פעילות גופנית. מקובל להעריך שהוא מת בסביבות שנת 250 לפנה"ס. לפני מותו הוא ארס את בתו ברניקי השנייה לתלמי השלישי במטרה לסיים את הסכסוך הקירני-מצרי אחת ולתמיד. עם זאת, אשתו אפמאה העדיפה לשדך את בתה לנסיך המוקדוני דמטריוס הנאה, שרשמית היה בעלה של ברניקי ובפועל היה מאהב שלה.

ברניקי לא הייתה מסוגלת לשאת את המצב המשפיל, והנהיגה קשר שבמהלכו נרצח דמטריוס. בשנת 245 לפנה"ס היא נישאה לתלמי השלישי, וכך שבה קירנה סופית לרשות מצרים.

## קישורים חיצוניים

* מאגס מקירנה באתר Ptolemic Dynasty 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בית תלמי
קטגוריה:אישים שחיו במאה ה-3 לפנה"ס
טוביאס ראו

**טוביאס ראו** (בגרמנית: **Tobias Rau**, נולד ב-31 בדצמבר 1981 בבראונשווייג שבגרמניה המערבית) הוא כדורגלן עבר גרמני ששיחק בעמדת המגן השמאלי. לזכותו של ראו שבע הופעות במדי נבחרת גרמניה. פציעות רבות אילצו את ראו לפרוש בגיל 28 בלבד ממשחק פעיל, אך לעת מצוא הוא משחק במועדון הכדורגל נוינקירכן.

## קריירת מועדונים
ראו החל בשנת 1999 את קריירת הבוגרים שלו באיינטרכט בראונשווייג, ששיחקה אז בליגות הנמוכות של גרמניה, והעפיל איתה אל הליגה האזורית הצפונית, שם שיחק בעונת 2000/01. בקיץ 2001 חתם ראו בוולפסבורג מהבונדסליגה, שם שיחק שתי עונות והציג יכולת גבוהה. את הופעת הבכורה ערך באוגוסט 2001 בתיקו 1-1 מול פרייבורג במסגרת הבונדסליגה, ובשתי עונותיו בקבוצה סייע לוולפסבורג לסיים במרכז הטבלה. בקיץ 2003 חתם ראו בבאיירן מינכן, לאחר שזו התרשמה מיכולותיו בוולפסבורג. עם זאת, סדרת פציעות ותחרות קשה על המקום בהרכב מול הצרפתים וילי סניול וביצ'נטה ליזארזו, צמצמו את מספר ההופעות של ראו ל-13 בלבד בשתי העונות בבאיירן מינכן. בקיץ 2005 חתם ראו בארמיניה בילפלד, שם שיחק ארבע עונות בבונדסליגה, אך לא הצליח לשמור על סדירות במשחקיו, וערך בממוצע שמונה הופעות בלבד בעונה. סדרת הפציעות הביאה לשחרורו מארמיניה בילפלד בתום עונת 2008/09, עת נשרה הקבוצה אל הבונדסליגה השנייה. בקיץ 2009 הודיע ראו על פרישה ממשחק פעיל, והחל לעבוד כמורה בבית ספר על אף שקיבל הצעות מקבוצות בבונדסליגה השנייה. החל משנת 2012 ראו עורך הופעות מדי פעם בקבוצת הכדורגל של נוינקירכן.

## קריירה בינלאומית
ראו ערך שבע הופעות במדי נבחרת גרמניה, כולן בשנת 2003, והבקיע שער אחד, בניצחון 4-1 במשחק ידידות מול נבחרת קנדה.

## תארים
עם באיירן מינכן:
* אליפות הבונדסליגה: 2004/05
* הגביע הגרמני: 2004/05

## קישורים חיצוניים

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני איינטרכט בראונשווייג
קטגוריה:כדורגלני וולפסבורג
קטגוריה:כדורגלני באיירן מינכן
קטגוריה:כדורגלני ארמיניה בילפלד
קטגוריה:כדורגלני נבחרת גרמניה
קטגוריה:גרמנים שנולדו ב-1981
אנגרה (משגר)

**אַנְגָרָה** (ברוסית: **Ангарá**) היא סדרת משגרים בעלי יכולות נשיאה של עד 38 טון. הם צפויים להיות מהמשגרים העיקריים של רוסיה ולשמש את תוכנית החלל הרוסית במקום משגרי הסויוז.

## היסטוריה
לאחר התפרקות ברית המועצות קוסמודרום בייקונור נותר בשטח קזחסטן. משגר נפוץ מדגם פרוטון 3M היה ניתן לשגר רק ממנו. בהתאם לכך הוחלט על נחיצות של פיתוח משגר חדש שיענה לדרישות הבאות:

- יכולת שיגור לוויינים משטח רוסיה ובכך להחליף משגרים מסדרת "פרוטון"
- ייצור על ידי מפעלים שנמצאים ברוסיה ללא מעורבות של מפעלי אוקראינה
- שימוש בדלק לא רעיל
- פישוט העברת משגר לאתר השיגור

בספטמבר 1992 החל מכרז ליצרן פוטנציאלי בה השתתפו תאגיד הטילים והחלל אנרגיה, מרכז חרוניצ'ב למחקר מדעי וייצור בתחום החלל ו-משרד התכנון מאקייב. בשנת 1994 החוזה הוענק ל-"מרכז חרוניצ'ב" במטרה להתחיל בטיסות ניסוי בשנת 2005. בשנת 1997 דווח שיש צורך להתחיל את התכנון מחדש.

בשנים 2013–2014 התקיים שיתוף פעולה בין רוסיה לבין קוריאה הדרומית בפיתוח משגר נרו 1. בפיתוח זה נוצלו פתרונות תכנוניים שפותחו עבור משגרי "אנגרה".

## אנגרה 1.2
משגר קל "אנגרה 1.2" בעל יכולת לשגר למסלול לווייני נמוך מטען של כ-3.5 טון ולמסלול מסונכרן-שמש כ-2.4 טון. הוא כולל 2 שלבים. לצורכי שיגור הותאם כן שיגור מס' 35 בקוסמודרום פלסצק. שיגורי ניסוי ראשונים בוצעו בשנת 2014 והסתיימו בהצלחה. שיגור עם לוויין בוצע לראשונה בשנת 2022.

ייצור המשגר מבוצע במפעל "פוליוט" באומסק. תחילת ייצור סדרתי מתוכננת לשנת 2024.

## אנגרה 3
משגר בינוני "אנגרה 3" היה צריך להחליף משגר זניט 2 שמיוצר באוקראינה. היכולת המתוכננת הייתה כ-15 טון. בשנת 2019 דמיטרי רוגוזין הודיע על ביטול הפרויקט תוך קידום פרויקט "סויוז 5" במקומו. בשנת 2022 הוכרז על חידוש התכנון.

## אנגרה A5
משגר כבד תלת-שלבי עם יכולת עד כ-24 טון.

במקביל לתכנון הדגם הבסיסי היו הודעות על תכנון דגם משופר ודגם המתאים לשימוש רב פעמי. כמו כן נבדקה יכולת ניצול משגר זה לשיגורים של טיסות מאוישות לכיוון הירח.

שיגור ניסוי ראשון בוצע בשנת 2014 מכן שיגור 35 בקוסמודרום פלסצק.

בשנת 2018 דווח שהחל ייצור המשגר הראשון לשיגור בשנת 2021. הוא נדחה לסוף 2023. השיגור תוכנן מכן שיגור מקוסמודרום פלסצק.

לשנת 2028 מתוכנן שיגור ראשון של דגם "אנגרה A5V" עם יכולת מטען של 38 טון.

## קישורים חיצוניים

* מידע על המשגר
* מידע רשמי באתר היצרנית
* מידע על השיגורים

## הערות שוליים

קטגוריה:משגרים רוסים
אורנה ננר

**אורנה ננר** הייתה העורכת הראשית של השבועון "לאשה" בשנים 1999–2014.

## ביוגרפיה
ננר החלה את דרכה כעיתונאית במקומון "העיר" של רשת עיתוני שוקן ולאחר מכן החלה לערוך את מוסף "סגול" של העיתון "חדשות". שימשה ככתבת בלונדון של העיתון "ידיעות אחרונות" וכעורכת המוסף "זמנים מודרניים" והעבירה שיעור בנושא ניהול בתוכנית "לומדים ביחד" בערוץ 2.

בשנים 1999–2014 הייתה עורכת השבועון "לאשה".

ננר היא אמא לשלושה ילדים.

## קישורים חיצוניים

* 

## הערות שוליים

קטגוריה:עורכי עיתונים ישראלים
קטגוריה:עורכי לאשה
קטגוריה:סגל ידיעות אחרונות
קטגוריה:שליחי כלי תקשורת ישראליים לאירופה
מאנל ויק

**מאנל ויק אי סאנצ'ס** (בקטלאנית-ספרדית: **Manel Vich i Sánchez**; 12 במרץ 1938 בברצלונה שבספרד - 29 באפריל 2016 בברצלונה) היה קריין ספרדי-קטלאני, שמ-1956 ועד 2016 היה הקריין הרשמי של קבוצת הכדורגל ברצלונה. עיקר תפקידו היה בירוך קהל האורחים, הקראת הרכבי הקבוצות והכרזה על החילופים. במשך כמעט שישה עשורים נעדר מארבעה משחקים בלבד: אחד בשל חתונת בתו, שניים בשל ניתוח בכליה והאחרון זמן קצר לפני מותו.

## ביוגרפיה
במקצועו המקורי היה סוחר טקסטיל. ב-7 במאי 1953 הפך לחבר מועדון (סוסיו) בברצלונה, קבוצתו האהובה. עיסוקו המשני היה שידור רדיו ומדי פעם סיקר את משחקיה של ברצלונה בתוכנית "La Veu de Catalunya" ברדיו הוספיטלט. ב-1956 הציע ריקרד גומבאס, אחד מאנשי הנהלת ברצלונה, לוויק לעבוד עבור המועדון בתפקיד הקריין באצטדיונה של ברצלונה, תחילה בלס קורטס ומאוחר יותר בקאמפ נואו. ויק נענה להצעה, ומאז ועד מותו ב-2016 אייש את תפקיד זה. ויק, שהיה תומך נלהב בשפה הקטלאנית, נאלץ במשך שנים להשתמש בשפה הספרדית, בגלל האילוצים של השלטון הפשיסטי של הגנרל פרנקו. ב-3 בספטמבר 1972, בזמן משחק של ברצלונה מול דפורטיבו לה קורוניה, קרא לראשונה בשפה הקטלאנית במערכת הכריזה, על כך שילד שהלך לאיבוד. הדבר הכעיס את תומאס גרסיאנו גוניי, אחד מאנשי משרד הפנים שנכח במשחק. רק ב-1975, לאחר נפילת שלטונו של פרנקו, החל לקרוא בקטלאנית, מה שעשה עד סיום תפקידו ב-2016.

## קישורים חיצוניים
* Manel Vich: The Voice of Barça, האתר הרשמי של מועדון הכדורגל ברצלונה, 19.6.2015
* FC Barcelona mourns loss of Manel Vich, the voice of the Camp Nou, האתר הרשמי של מועדון הכדורגל ברצלונה, 30.4.2016
* Mor Manel Vich, l'"speaker" del Camp Nou, El Periódico, 30.4.2016
* Mor Manel Vich, la veu del Camp Nou durant més de 60 anys, ara.cat, 30.4.2016

קטגוריה:ברצלונה (כדורגל)
קטגוריה:ספרדים
קטגוריה:קטלאנים
קטגוריה:קרייני רדיו
קטגוריה:קריינים
קטגוריה:ספרדים שנולדו ב-1938
קטגוריה:ספרדים שנפטרו ב-2016
זמנים מודרניים (מוסף)

**זמנים מודרניים** הוא מוסף של "ידיעות אחרונות" היוצא פעם בשבוע העוסק באופנה וסגנון חיים. המוסף עוסק בנוסף לכך בענייני זוגיות, הורות ומשפחה, קולינריה, בריאות, צרכנות, ובנוסף מכיל גם כתבות תחקיר וראיונות.

הטורים הקבועים בעיתון הם חמש עם: …"
*"שלוש אובססיות בשבוע"
*מדור "שוטטות"
*מדור "מרחק נגיסה"
*מדור "פוסט מודרניים"
*"ברכה בודקת"

את המוסף שנולד אחרי מלחמת יום כיפור (בינואר 1974) ייסדה וערכה בשנותיו הראשונות העיתונאית בלה אלמוג. 

בין 1997–2008 עורכת המוסף הייתה מרים קוץ. כתבו בו (בין היתר) אהרון בכר, נורית בת-יער, עמנואל בר-קדמא, גפי אמיר ואחרים.

בין העיתונאים הכותבים כיום במוסף נמנים בין היתר שלי גרוס המשמשת ככתבת האופנה של המוסף, ענת לב-אדלר, ורדה רזיאל-ז'קונט ורחלי קרוט.

קטגוריה:ידיעות אחרונות
קטגוריה:מגזיני נשים ישראליים
קטגוריה:מוצרי קבוצת ידיעות אחרונות
שזורי

**שזורי** הוא שם משפחה עברי, המשמש גם כצורה מעוברתת לשמות המשפחה .

קטגוריה:שמות משפחה
חוג השלמים האלגבריים

**חוג השלמים האלגברים** הוא חוג הכולל את כל המספרים האלגברים שהם פתרונות של פולינום מתוקן עם מקדמים שלמים. החוג הזה הוא תת-חוג של שדה המספרים האלגברים. חוג השלמים האלגבריים הוא תחום פרופר שאינו תחום דדקינד.

## הגדרות שקולות לשלם אלגברי
בהינתן K הרחבה סופית של שדה המספרים הרציונליים, אז ההגדרות הבאות שקולות:
* \alpha \in K הוא שלם אלגברי אם קיים פולינום מתוקן f(x) \in \mathbb{Z}[x] כך ש- f(\alpha) = 0.
* \alpha \in K הוא שלם אלגברי אם הפולינום המתוקן המינימלי של \alpha מעל \mathbb Q שייך ל-\mathbb{Z}[x].
* \alpha \in K הוא שלם אלגברי אם הוא איבר שלם של ההרחבה הסופית K / \mathbb{Q}.

## דוגמאות לאיברים
* כל מספר שלם הוא שלם אלגברי.
* כל שורש יחידה הוא שלם אלגברי. 

## קישורים חיצוניים
* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מבנים אלגבריים יחידאים
אירנה (בת תלמי)

**אירנה** (ביוונית: **Εἰρήνη**; המאה ה-3 לפנה"ס) הייתה נסיכה מצרית מבית תלמי, בתם של המלך תלמי הראשון ותאיס.

## ביוגרפיה
אירנה הייתה בתו של תלמי הראשון מלך מצרים, ואשתו תאיס שהייתה הטאירה מאתונה ושימשה כפילגשו זמן רב. לא ברור כמה חוקיים היו נישואיהם של הוריה. היו לה שני אחים מאב ומאם: לאגוס, ולאונטיסקוס. לא ידועים תאריכי הלידה והמוות שלה. 

על פי הידוע היא נישאה לאונוסטוס (Eunostos), מלך סולוי בקפריסין. הנישואים התרחשו ככל הנראה בין השנים 315-320 לפנה"ס, ונועדו לחזק את הקשר של מצרים עם הערים הקפריסאיות. מעבר לכך לא ידוע עליה דבר.

## קישורים חיצוניים
* אירנה באתר Ptolemic Dynasty 

## הערות שוליים

קטגוריה:בית תלמי
קטגוריה:נסיכות בעת העתיקה